
Entrepreneuriaeth o fewn addysg
Mae'r syniad o gyflwyno entrepreneuriaeth i mewn i addysg wedi sbarduno llawer o frwdfrydedd yn ystod yr ychydig ddegawdau diwethaf. Dywedwyd Lackéus (2015) bod myrdd o effeithiau yn deillio o hyn, megis twf economaidd, creu swyddi a mwy o wydnwch cymdeithasol. Ond ar elfen mwy personol mae’n mynd ymlaen i sôn hefyd am effaith ar dwf unigol, mwy o ymgysylltu ag ysgolion a gwell cydraddoldeb o fewn cymdeithasau. 						Byddaf yn edrych ar un fenter addysgol mewn entrepreneuriaeth sef Y Criw Mentrus, a dadansoddi’n feirniadol sut mae’n annog meddylfryd entrepreneuraidd a meddwl yn greadigol, wrth hefyd ystyried sgiliau arall a gall gael eu datblygu. 
Y Criw Mentrus 
Mae addysg entrepreneuraidd a elwir hefyd yn addysg fenter yn ôl International Labour Office a Unesco (2006) fel arfer yn cael ei lunio a’i ddiffinio’n ehangach, gyda’r nod i geisio meithrin hunan-barch a hyder trwy dynnu ar ddiddordebau a chreadigrwydd yr unigolyn, tra'n adeiladu'r sgiliau a'r gwerthoedd perthnasol a fydd yn cynorthwyo myfyrwyr i ehangu eu safbwyntiau ar addysg a chyfleoedd y tu hwnt. 										Mae Criw Mentrus yn rhoi cyfle i blant oed ysgol gynradd ledled Cymru ddatblygu sgiliau entrepreneuraidd mewn ffordd hwyliog a rhyngweithiol. Mae gweithgareddau Criw Mentrus yn helpu i ddatblygu sgiliau gwaith tîm, llythrennedd a rhifedd. Mae hefyd yn datblygu uchelgais, menter, creadigrwydd a masnachu moesegol, gan hefyd gefnogi pedwar diben y Cwricwlwm i Gymru 2022. Trwy weithgareddau y Criw Mentrus, mae’n darparu cyfleoedd i blant gymhwyso eu sgiliau entrepreneuraidd mewn ffyrdd cyffrous ac ymarferol. Yn ogystal a hynny mae’n helpu disgyblion i fyfyrio ar eu cryfderau, diddordebau a dyheadau penodol eu hunain, bod â meddylfryd positif a'r awydd i wneud i syniadau ddigwydd, bod yn fedrus wrth ddod ymlaen â phobl, dylanwadu, trafod a chyfrannu at ddull tîm, bod yn greadigol, arloesol, a defnyddio dulliau dychmygus o ddatrys problemau. 											Mae addysg fenter yn rhan hanfodol o’r cwricwlwm cynradd yng Nghymru. Un o ddibenion allweddol cwricwlwm pob ysgol yw cefnogi plant i fod yn gyfranwyr mentrus, creadigol, sy’n barod i chwarae rhan lawn mewn bywyd a gwaith (Llywodraeth Cymru, 2020).					Dylai ysgolion ddarparu profiadau dilys sy'n meithrin, datblygu a gwerthuso sgiliau entrepreneuraidd. Er enghraifft, o fewn y canllaw Canllawiau Cwricwlwm i Gymru ynghylch profiadau sy’n gysylltiedig â gyrfaoedd a gwaith (2021), mae celfyddydau mynegiannol yn galluogi dysgwyr i ddatblygu hyder yn eu creadigrwydd, eu harweinyddiaeth a’u cydweithrediad sy’n hanfodol i entrepreneuriaeth a bod yn arloesol yn y gweithle. Wrth i ddysgwyr symud ymlaen o fewn y Dyniaethau, maent yn datblygu dealltwriaeth ac ymwybyddiaeth gynyddol o entrepreneuriaeth foesegol. Yn yr un modd, gall dysgwyr ddod yn fwyfwy ymwybodol o sut mae mathemateg a rhifedd yn hanfodol ym myd gwaith, p'un a ydynt mewn rôl gweithiwr neu entrepreneur.	 			Mae’r fenter yma o fewn addysg yn annog meddylfryd entrepreneuraidd a meddwl yn greadigol mewn nifer o ffyrdd wrth i ni symud ymlaen i’r dyfodol, gyda’r potensial i gynnig datblygiad nifer o sgiliau gydol oes. Ffordd effeithiol a chlir o esbonio’r sgiliau a’r nodweddion yma, yw trwy Model ACRO, sydd yn cael eu rhannu mewn i gategorïau ehangach sydd yn ymdrin gyda prif agweddau entrepreneuriaeth sef Agwedd, Creadigrwydd, Perthnasau a Trefnu. Fel soniwyd gan Business Wales (2018), nid yw entrepreneuriaeth yn sgil naturiol arbennig mae pobl yn cael eu geni gyda, ond yn hytrach yn feddylfryd unigryw all gael eu fagu gan unrhyw unigolyn. Datblygwyd y model yma er mwyn canolbwyntio ar yr agweddau, y sgiliau a'r ymddygiadau sydd eu hangen i alluogi pobl ifanc i gyrraedd yr anghenion busnes penodol yn yr 21ain ganrif. 				Hoffwn symud ymlaen i sôn am y prif bwyntiau yn fy marn i sydd yn cael eu cynnwys o fewn y model sydd yn ychwanegu at feddylfryd entrepreneuraidd a meddwl yn greadigol. O rhan Agwedd, credaf mae un o’r agweddau pwysicaf yma sydd yn plethu gyda meddylfryd entrepreneuraidd yw bod yn benderfynol. Rhan o'r rheswm pam mae bod yn benderfynol yn bwysig yn ôl Reuer (2019) yw nad yw popeth yn mynd i fynd yn unol â'r cynllun wrth lansio busnes neu syniad cychwynnol, ac mae'n bwysig i ddod yn gyfforddus â delio gyda rhywfaint o fethiant. Nid oes cymryd pob rhwystr yn bersonol, mae'n bwysig codi lan a pharhau. Waeth pa mor ddatblygedig yw’r cynllun, neu pha mor ofalus yr ydych wedi ystyried newidiadau yn yr amgylchedd, mae yna bethau na fyddwch yn eu rhagweld. Mae bod yn benderfynol yn helpu i wynebu'r heriau hyn, gan helpu i ddal ati er gwaethaf yr anawsterau.												O dan yr agwedd o Greadigrwydd, credaf mai’r sgil pwysicaf yma yw datrys problemau. Mae Arnaud Chevallier (2016) yn esbonio fod datrys problemau yn cyfeirio at allu person i ymdrin â sefyllfaoedd anodd neu annisgwyl a dod o hyd i atebion i heriau cymhleth. Bydd person sydd â gallu eithriadol i ddatrys problemau yn dadansoddi'r broblem yn ofalus, yn nodi ystod o atebion posibl, ac yn nodi'n gywir yr atebion mwyaf effeithiol sydd ar gael i’r union sefyllfa. Mae'n anochel y bydd y rhai nad oes ganddynt y gallu i ddatrys problemau yn argymell atebion aneffeithiol i faterion allweddol, atebion a fydd naill ai'n methu â datrys y mater sylfaenol neu wir yn ei waethygu. Mae'r gallu i ddatrys problemau yn hanfodol i berfformiad mewn unrhyw rôl lle mae angen delio â materion yn gyflym, neu lle mae'r materion y mae pobl yn eu hwynebu yn arbennig o gymhleth. 			Wrth symud ymlaen i’r agwedd nesaf sef Perthnasau, credaf taw’r sgil pwysicaf yma yw gweithio fel rhan o dim yn gydradd gyda chyfathrebu. Mae cyfathrebu yn ffordd o wneud rhyngweithio rhwng pobl. Mae entrepreneuriaid bob amser yn ceisio gwella eu sgiliau cyfathrebu oherwydd bydd yn eu cynorthwyo i rannu eu syniadau a'u cyflwyno'n glir ac i weithio'n gyson mewn ffordd well gyda'u staff, aelodau tîm a chydweithwyr yn ôl Ellis (2009). Mae'n lleihau'r siawns o gamddehongli ymhlith pobl ac yn eu galluogi i gyflawni gwaith gyda perffeithrwydd. Mae cyfathrebu da yn adeiladu cysylltiad cryf a dealltwriaeth o fewn busnes a'i weithwyr ac yn gosod disgwyliadau clir. Mae gweithwyr â sgiliau cyfathrebu craff yn symleiddio prosesau gyda thrafodaethau parhaus, taflu syniadau ac adborth i wella'r meysydd gofynnol, gan adeiladu amgylchedd gwaith sydd o fudd i bob ochr. 												O rhan gweithio fel rhan o dim, mae Horn (2012) yn trafod pwysigrwydd gwaith tîm sydd yn  galluogi pobl i gymryd mwy o gyfrifoldeb am wneud penderfyniadau a hefyd yn galluogi aelodau tîm i reoli mwy o'r broses waith. Gall hyn arwain at well morâl wrth i weithwyr ennill mwy o awdurdod a pherchnogaeth dros y prosiectau y maent yn gweithio arno. Gall y cyfrifoldeb ychwanegol arwain at amgylchedd gwaith mwy gwerthfawr. Mae gweithio mewn tîm hefyd yn rhoi mwy o ymdeimlad o berthyn ac o gydnabyddiaeth i weithwyr, sy'n eu helpu i ymfalchïo yn eu gwaith. Mewn sefyllfaoedd lle nad yw gwaith tîm yn gyson, mae sefydlu grwpiau yn helpu i feithrin perthnasoedd cryfach rhwng pobl ac yn caniatáu i unigolion ddysgu gweithio trwy anghytundeb. Mae sefydlu timau, hyd yn oed pan nad ydynt yn angenrheidiol, yn creu amgylchedd lle mae gweithwyr yn parhau i ymfalchïo mewn cyflawniadau annibynnol tra hefyd yn dathlu cyfraniadau cydweithwyr. 					Ac yr agwedd olaf byddaf yn trafod yw Trefnu, ynghyd gyda sgil hanfodol o gynllunio a gosod gweledigaeth a nodau. Fel soniwyd Stutely (2012) dywedodd Benjamin Franklin, “If you fail to plan, you plan to fail.” Mae cynllunio yn rhan bwysig o sawl agwedd ar ein bywydau, ac mae'n arbennig o wir mewn busnes. Yn aml nid yw llwyddiant yn digwydd ar hap yn unig, ond mae angen parodrwydd i gynllunio a rhoi’r gwaith i mewn. Mae hyn yn arbennig o wir ar gyfer entrepreneuriaid, gan y gall creu cynllun busnes eu helpu i bennu'r sgiliau angenrheidiol i lwyddo. Gallent helpu i nodi cryfderau a gwendidau posibl, pennu'r strategaethau yr ydych am eu rhoi ar waith a chyfathrebu'ch syniadau'n effeithiol. Unwaith y byddwch chi'n deall pwysigrwydd cynllunio mewn entrepreneuriaeth, rydych chi'n fwy addas i greu eich cynllun.
Mae modd defnyddio’r sgiliau a’r agweddau yma i gyd er mwyn cefnogi meddylfryd creadigol a meddylfryd entrepreneuraidd, ond yn ogystal a hynny mae modd ychwanegu meddylfryd beirniadol mewn i’r cyfan. Un model gall gynorthwyo plethu’r cyfan gyda’i gilydd yw model Dr. Edward de Bono o ‘The six thinking hats’. Cyhoeddwyd y chwe het feddwl gyntaf ym 1985. Daeth yr ysbrydoliaeth ar gyfer ysgrifennu’r llyfr o strwythuro meddwl creadigol, sy’n aml yn arwain at ddryswch ac anghytundeb, yn enwedig mewn grwpiau o bobl. Mae'r hetiau yn caniatáu meddwl grŵp trefnus ac effeithiol. Yn y syniad o het feddwl de Bono, mae'r hetiau wedi'u lliwio'n Ddu, Glas, Gwyrdd, Coch, Gwyn a Melyn, phob het yn cynrychioli dull rhesymegol ac athronyddol gwahanol o feddwl am broblem ac i geisio ei datrys (Payette a Barnes, 2017). 				Mae’r het gwyn yn galw am wybodaeth sy'n hysbys neu sydd ei hangen, mae'r het felen yn symbol o bopeth sy’n bositif. O dan yr het hon rydych yn archwilio'r pethau cadarnhaol ac yn archwilio gwerth a budd. Risgiau, anawsterau a phroblemau, sydd yn dod o dan yr het ddu, y het rheoli risg, sef sylwi ar anawsterau lle gallai pethau fynd o chwith, pam efallai na fydd rhywbeth yn gweithio, yn ei hanfod het weithredu gyda'r bwriad o dynnu sylw at faterion risg gyda'r bwriad o'u goresgyn. Mae'r het goch yn arwydd o deimladau, chwantau a greddf. Wrth ddefnyddio'r het hon mae’n fodd i fynegi emosiynau a theimladau a rhannu ofnau, hoffterau a chas bethau. Mae'r het werdd yn canolbwyntio ar greadigrwydd, y posibiliadau, dewisiadau, a syniadau newydd. Mae’n gyfle i fynegi cysyniadau a chanfyddiadau newydd. Ac yn olaf defnyddir yr het las i reoli'r broses feddwl. Dyma sy’n rheoli a sicrhau bod canllawiau ‘Six Thinking Hats’ yn cael eu dilyn (Edward De Bono, 1985).	
Dadleuwyd Lackéus a Williams Middleton (2015) bod addysg entrepreneuriaeth yn debyg i ddysgu trwy brofiad ac fod yn rhaid i ddysgwyr gymryd rhan mewn gweithgareddau entrepreneuraidd er mwyn datblygu cymwyseddau entrepreneuraidd a rhaid iddynt gymryd rhan mewn prosesau entrepreneuraidd i ennill gwybodaeth dyfnach. Gall hyn gael eu gysylltu gyda damcaniaethau Piaget a Kolb. Soniwyd Piaget bod bodau dynol yn creu gwybodaeth trwy'r rhyngweithio rhwng eu profiadau a'u syniadau. Ei farn ef yw bod yr unigolyn yn ganolog i'r broses o greu a chaffael gwybodaeth (Wadsworth, 1992). 								
Casgliad
Felly ar ôl dadansoddi un menter addysgol, sef Y Criw Mentrus, mae’n amlwg i weld sut mae’r sgiliau sydd yn cael eu defnyddio a’u datblygu yn ystod y fenter yma yn cyfrannu ac yn cefnogi meddylfryd creadigol yn ogystal a meddylfryd entrepreneuraidd mewn pob agwedd o fywyd, boed hynny mewn bywyd ysgol, neu yn y byd gwaith. Ond nid yn unig hynny, mae’n glir i weld yn nifer o fodelau effeithio a all gynorthwyo gyda’r sgiliau sydd eu hangen i ymgymryd yn y fath yma o fenter, yn ychwanegol gyda edrych ar fathau gwahanol o feddylfryd er mwyn cyrraedd y nod terfynol. 

